**PETAK, 24. IV. 2020.**

**HJ**

U srijedu smo obilježili Dan planeta Zemlje. Danas za vas imam zanimljiv zadatak. Zamisli da si novinar / novinarka i imaš priliku razgovarati s planetom Zemljom. Napiši kratki intervju ( razgovor ) s planetom Zemljom u svoju pisanku. Piši uredno i pisanim slovima.

Podsjetimo se što je intervju.

Intervju je razgovor s nekom osobom. Takvi razgovori česti su na televiziji , u novinama i na radiju, kada ih novinari zapisuju pišu u obliku pitanja i odgovora.

Tvoj intervju treba izgledati ovako:

IME NOVINARA (osmisli svoje ime):

ZEMLJA:

\*iza dvije točke pišeš što ti pitaš Zemlju te kako Zemlja odgovara na tvoje pitanje

**TEMA RAZGOVORA SA ZEMLJOM JE** Zemljino mišljenje o načinu na koji se ljudi odnose prema njoj, što poručuje ljudima, na koji način bi ljudi mogli popraviti svoje ponašanje (što je dobro, a što loše što ljudi rade)- **NEKOLIKO** **PITANJA OSMISLITE SAMI** (zamisli kao da sjediš nasuprot planete Zemlje i razgovarate).

**M Pisano dijeljenje ( 972 : 4 ) – vježbanje i ponavljanje**

Danas vježbamo zadatke pisanog dijeljenja.

Riješi zadatke u zbrici zadataka, str. 104.

Ako želiš dodatno vježbati ili si imao / imala više pogrješaka na prethodnoj stranici, riješi i zadatke na str. 105.



Nemojte zaboraviti do ponedjeljka poslati kreativne uratke i matematiku koju je bilo potrebno poslati na pregled.

Ugodan vikend uz veliki zagrljaj!

Učiteljica Kristina